Joop Zoetemelk
<s>Jop Zutemelk (; 3. decembar 1946). je bivši holandski profesionalni biciklista u periodu od 1970. do 1987.</s><s>Najveći uspeh ostvario je 1980. godine kada je osvojio Tur de Frans, godinu ranije, osvojio je Vuelta a Espanju.</s>

<s>Karijera</s>

<s>Juniorska karijera 
Zutemelk je rođen u Hagu, bio je klizač i regionalni šampion pre nego je počeo da se bavi biciklizmom 1964.</s><s>Odmah je ostavio dobar utisak pobedivši na mnogim trkama prve sezone.</s>

<s>Vozio je dobro koliko i seniori, 1969. osvojio je Tur Jugoslavije, tri etape na Turu Austrije i Tur Avenir.</s>

<s>1968. godine osvojio je zlatnu medalju na Letnjim olimpijskim igrama u Meksiku, u ekipnom hronometru.</s>

<s>Profesionalna karijera 
Zutemelk je počeo profesionalnu karijeru 1970. godine i iste godine je osvojio drugo mesto na Tur de Fransu, završivši iza Edija Merksa.</s>

<s>1971. osvojio je nacionalno prvenstvo i završio je opet iza Merksa na Turu, dok je na Vuelta a Espanji osvojio šesto mesto i brdsku klasifikaciju.</s><s>1972. završio je Tur na petom mestu, a 1973. na četvrtom, pobedivši na dve etape, iste godine osvojio je po drugi put nacionalno prvenstvo i završio je treći na Pariz—Nici i Kriterijumu Dofine.</s><s>1974. se popeo stepenik više na Pariz—Nici, gde je osvojio i tri etape.</s><s>Osvojio je Tur Romandije, a nije vozio nijednu grand tur trku.</s>

<s>1975. osvojio je Pariz—Nicu i trku oko Holandije, dok je na Tur de Fransu završio četvrti.</s><s>1976. osvojio je Fleš Valon i treći put je osvojio drugo mesto na Tur de Fransu, uz tri etapne pobede, a 1978. osvojio je drugo mesto na Turu po četvrti put.</s>

<s>1979. godine, Zutemelk je završio na Turu iza Bernara Inoa i to je bio peti put da je osvojio drugo mesto, nakon čega je osvojio Vuelta a Espanju.</s>

<s>1980.</s><s>Zutemelk je konačno osvojio Tur de Frans, uz četiri etape, Bernar Ino je morao da se povuče zbog povrede i mnogi kritičari su to označili kao jedini razlog što je Zutemelk osvojio.</s><s>1982. je bio drugi na Turu po šesti put, opet uza Bernara Inoa, nakon četvrtog mesta prethodne godine.</s>

<s>U naredne četiri godine, koliko je vozio, nije imao uspeha na Turu, a osvojio je svetsko prvenstvo 1985. godine.</s><s>Zadnju pobedu ostvario je 1987. godine, kada je osvojio Amstel gold rejs</s>

<s>Doping 
Zutemelk je pao na doping testu na Tur de Fransu 1977, 1979 i 1983. godine, ali nije bio kažnjen jer se doping sopstvenom krvlju tada nije smatrao za strašnu stvar.</s><s>Zutemelk nije bio pozitivan na dopingu 1980. kada je osvojio Tur de Frans.</s>

<s>Kraj karijere i privatni život 
Nakon 18 godina u profesionalnom karavanu, završio je karijeru 1987. godine i nastavio svoj rad kao sportski direktor.</s><s>10 godina je proveo u Rabobanku, od 1996. do 2006. godine, kada se i definitivno povukao iz biciklizma nakon Vuelta a Espanje.</s>

<s>Zutemelkov sin Karl, bavio se biciklizmom u mountajn bajku i bio je francuski šampion.</s>

<s>Vidi još 
 Tur de Frans
 Vuelta a Espanja
 Fleš Valon
 Amstel gold rejs</s>

<s>Spoljašnje veze</s>

<s>Profil na biciklističkoj arhivi
 Profil na Sportskim referencama 
 Tur de Frans 1977. godine
 Rezultati Jopa Zutemelka na Tur de Fransu</s>

<s>Nizozemski biciklisti
Nizozemski olimpijci
Biciklisti na Olimpijskim igrama 1968.</s><s>Olimpijski pobjednici u biciklizmu
Svjetski prvaci u biciklizmu
Pobjednici Tour de Francea
Pobjednici Vuelta a Españe
Pobjednici brdske klasifikacije Vuelta a Españe</s>

